b"\n_START_ARTICLE_\nAleatoritzador\n_START_PARAGRAPH_\nUn aleatoritzador (randomizer en angl\xc3\xa8s) \xc3\xa9s un dispositiu que altera el bitstream d'un corrent de dades abans d'\xc3\xa9sser transm\xc3\xa8s. Aquest sistema \xc3\xa9s molt utilitzat en el m\xc3\xb3n de les telecomunicacions (comunicacions via sat\xc3\xa8l\xc2\xb7lit, r\xc3\xa0dio, TDT, etc.). Pot ser col\xc2\xb7locat abans o despr\xc3\xa9s dels codificadors de protecci\xc3\xb3 contra errors per\xc3\xb2 sempre abans del modulador._NEWLINE_Ens equivocar\xc3\xadem al pensar que l'aleatoritzador t\xc3\xa9 res a veure amb encriptaci\xc3\xb3 de codis, ja que \xc3\xa9s una eina per facilitar la sincronitzaci\xc3\xb3 entre emissor (codificador) i receptor (descodificador) en un canal telecomunicaci\xc3\xb3, ja que assegura transicions entre els dos estats l\xc3\xb2gics (\xe2\x80\x980' i \xe2\x80\x981')._NEWLINE_Substitueix la seq\xc3\xbc\xc3\xa8ncia d'entrada en una altra sense eliminar cap tipus d'informaci\xc3\xb3 ( fins i tot la no desitjada) i, com a resultat, disminueix la probabilitat d'aparici\xc3\xb3 de cadenes de s\xc3\xadmbols llargues en el mateix estat l\xc3\xb2gic.\n_START_SECTION_\nAvantatges d'utilitzar l'aleatoritzador\n_START_PARAGRAPH_\nT\xc3\xa9 diverses utilitats com la de facilitar la sincronitzaci\xc3\xb3 entre codificador i descodificador en el proc\xc3\xa9s de telecomunicaci\xc3\xb3 eliminant les seq\xc3\xbc\xc3\xa8ncies llargues en un mateix estat l\xc3\xb2gic._NEWLINE_Aconsegueix dispersar l'energia d'algunes parts de la seq\xc3\xbc\xc3\xa8ncia que volem enviar, en definitiva, la densitat de pot\xc3\xa8ncia en l'espectre del senyal: com dispersem l'energia, suavitzem els pics de pot\xc3\xa8ncia de les diferents bandes de freq\xc3\xbc\xc3\xa8ncia, ens permet un major rendiment alhora d'utilitzar els canals de telecomunicacions, ja que conseguim reduir les interfer\xc3\xa8ncies entre ells.\n_START_SECTION_\nAleatoritzadors additius\n_START_PARAGRAPH_\nEls aleatoritzadors additius (tamb\xc3\xa9 anomenats s\xc3\xadncrons) transformen el bitstream de l'entrada utilitzant un codi seq\xc3\xbcencial pseudo-aleatori (PRBS, de l'angl\xc3\xa8s Pseudo-Random Binary Sequence) guardat en una mem\xc3\xb2ria de lectura ROM (Read-Only Memory) o generat per un LFSR (de l'angl\xc3\xa8s Linear Feedback Shift Register). Es tradueix com: registre de despla\xc3\xa7ament amb retroalimentaci\xc3\xb3 lineal. \xc3\x89s un registre de despla\xc3\xa7ament en el qual l'entrada \xc3\xa9s un bit que prov\xc3\xa9 d'aplicar una transformaci\xc3\xb3 lineal d'un estat anterior._NEWLINE_Per tal d'assegurar la correcta sincronitzaci\xc3\xb3 entre el LFSR del codificador i descodificador s'han d'utilitzar paraules de sincronitzaci\xc3\xb3._NEWLINE_Aleatoritzador com desaleatoritzador s\xc3\xb3n iguals en emissi\xc3\xb3 i recepci\xc3\xb3 i poden ser modelats com a polinomis del seu LFSR (en el de la imatge, 1 + x\xc2\xb9\xe2\x81\xb4 + x\xc2\xb9\xe2\x81\xb5) i el seu estat inicial.\n_START_SECTION_\nAleatoritzadors multiplicatius\n_START_PARAGRAPH_\nS'anomenen aix\xc3\xad perqu\xc3\xa8 representen la multiplicaci\xc3\xb3 del bitstream d'entrada (en el domini del temps discretitzat) per la funci\xc3\xb3 de transfer\xc3\xa8ncia de l'aleatoritzador en el domini de freq\xc3\xbc\xc3\xa8ncies complexes (Transformada Z). Es tracta d'un sistema LTI (Linear-Time Invariant) que compleix les propietats d'invari\xc3\xa0n\xc3\xa7a i linialitat temporal._NEWLINE_A difer\xc3\xa8ncia dels additius, l'aleatoritzardor multiplicatiu \xc3\xa9s un sistema recursiu i el desaleatoritzador es tracta d'un sistema no-recursiu._NEWLINE_No necessiten paraules de sincronitzaci\xc3\xb3, per aquest motiu hom els anomena aleatoritzadors autosincronitzats._NEWLINE_Tot i que han de ser diferents en emissi\xc3\xb3 i recepci\xc3\xb3, estan modelats com a polinomis dels LFSR (en els de la imatge, 1 + x\xc2\xb9\xe2\x81\xb8 + x\xc2\xb2\xc2\xb3) i que \xc3\xa9s la funci\xc3\xb3 de transferencia del desaleatoritzador."